b'\n_START_ARTICLE_\nExposed\n_START_SECTION_\nTurinys\n_START_PARAGRAPH_\nIzabel\xc4\x97, gr\xc4\xaf\xc5\xbedama po naktin\xc4\x97s pamainos, metro pamato vyr\xc4\x85, kuris jai pasirodo es\xc4\x85s angelas. Tuo pat metu joje pa\xc4\x8dioje metro stotel\xc4\x97je nu\xc5\xbeudomas policininkas Kulenas. \xc5\xa0io porininkas, detektyvas Galbanas, bando rasti u\xc5\xbepuolik\xc4\x85, iki kurio, kaip jis tiki, gali atvesti tuo pat metu metro buvusi mergina._NEWLINE_Galbanas ie\xc5\xa1ko Izabelos, ta\xc4\x8diau niekas n\xc4\x97ra suinteresuotas tyrimu: mir\xc4\x99s kolega buvo korumpuotas policininkas ir tiesos atskleidimas gali pakenkti ir \xc5\xa1io reputacijai, ir i\xc5\xa1mok\xc5\xb3 \xc5\xa1eimai panaikinimu._NEWLINE_Tuo tarpu Izabela, dirbanti su vaikais, pati gyvena su savo vaikino \xc5\xa1eima, o pastarasis tarnauja Artimuosiuose Rytuose ir ry\xc5\xa1\xc4\xaf palaiko tik per kompiuter\xc4\xaf. Vien\xc4\x85 vakar\xc4\x85 jis neprisijungia sutartu laiku ir \xc5\xa1eima su\xc5\xbeino, kad vaikinas \xc5\xbeuvo. Kaip tik t\xc4\x85 dien\xc4\x85 Izabela su\xc5\xbeino esanti n\xc4\x97\xc5\xa1\xc4\x8dia. Ji pasakoja \xc5\xa1eimai, kad tai \xc5\xbeenklas, kur\xc4\xaf jai dav\xc4\x97 metro matytas angelas, ta\xc4\x8diau tuo niekas netiki. Vaikino \xc5\xa1eima apkaltina j\xc4\x85 nei\xc5\xa1tikimybe ir i\xc5\xa1veja mergin\xc4\x85 \xc4\xaf gatv\xc4\x99._NEWLINE_Tuo metu Izabela pradeda \xc4\xaftarti, kad viena i\xc5\xa1 mergai\xc4\x8di\xc5\xb3, lankan\xc4\x8di\xc5\xb3 jos grup\xc4\x99, namie patiria seksualin\xc4\x99 prievart\xc4\x85. Tai pa\xc5\xbeadina jos pa\xc4\x8dios prisiminumus apie vaikyst\xc4\x97je patirt\xc4\x85 smurt\xc4\x85 ir apie u\xc5\xbesl\xc4\x97ptus prisiminimus metro stotel\xc4\x97je, kuomet j\xc4\x85 u\xc5\xbepuol\xc4\x97 ir i\xc5\xa1prievartavo v\xc4\x97liau nu\xc5\xbeudytas policininkas Kulenas. Izabela eina kartu su mergaite \xc4\xaf \xc5\xa1ios namus, kur, kilus konfliktui, nu\xc5\xbeudo \xc5\xa1ios t\xc4\x97v\xc4\x85. \xc4\xae \xc4\xafvykio viet\xc4\x85 atvyksta detektyvas Galbanas, kuris supranta rad\xc4\x99s mergin\xc4\x85, kurios taip ie\xc5\xa1kojo...'